open-index/open-wikipedia-markdown huggingface dataset:
Imperium (serie de televisión)

***Imperium*** foi unha serie de televisión española emitida por Antena 3 entre o 5 de setembro e o 11 de outubro de 2012. Igual que a súa predecesora *Hispania, la leyenda*, está producida por Bambú Producciones e ambientada no século II a.C. Contou cun presuposto duns 20 millóns de euros.

A primeira e única tempada ten 6 capítulos. Inicialmente, estaban previstos 13 episodios, pero a cadea acordou finalmente rodar só 6 episodios para observar os datos en audiencia. O 11 de outubro a cadea española Antena 3 puxo punto e final para a serie debido á baixa audiencia, menos da que se esperaba considerando a gran mercadotecnia que se fixo dela.

## Argumento 
Galba é un home poderoso e respectado en Roma. Conta co apoio dos senadores máis importantes, encabezados polo senador Quinto... e por iso encargáronlle unha última campaña; acabar coa resistencia de Numancia. Galba parte cara a alí convencido da súa vitoria e de que iso lle outorgará, ao seu regreso, o recoñecemento definitivo.
Pero regresa da campaña en Numancia derrotado, humillado... Os hispanos acabaron co seu exército. Galba perdeu a súa honra e, sobre todo, o seu poder en Roma. E non foi casual; alguén lle traizoou.

Galba non está disposto a renderse; a súa familia, os Sulpicio, ha de volver ocupar o lugar que merece en Roma, e para iso está disposto a facer calquera cousa, ata a empezar unha nova guerra con aqueles que lle fixeron caer. Non sabe que un erro do seu pasado perséguelle. Un erro que ten nome de muller: Cora. Unha muller que, para salvar ao seu pai, está disposta a pactar cos seus maiores inimigos, un home empeñado en recuperar a gloria perdida e unha familia que quere controlar toda Roma.

## Repartimento 
## Capítulos e audiencias 
## Galardóns e nomeamentos 
### Premios Mestre Mateo 
## Véxase tamén 
### Ligazóns externas 
* Sitio web en Antena 3  
* Ficha en Filmaffinity
Mission: Impossible (filme)

***Mission: Impossible*** (tamén coñecido na estrea en Blu-ray como ***M:I***) é un filme dirixido por Brian De Palma que se estreou en 1996. Está producido e protagonizado por Tom Cruise. Está baseada na serie de televisión homónima, e o argumento segue a Ethan Hunt (Cruise) e a súa misión de descubrir á toupa que o incriminou a el como responsable dos asasinatos do equipo IMF. O guión foi escrito por David Koepp e Steven Zaillian, do que despois se fixo unha novela.

## Sinopse 
Ethan Hunt (Tom Cruise) é un axente capaz de resolver calquera tipo de situación coa máxima elegancia. Forma parte dun equipo dirixido polo axente Jim Phelps (Jon Voight), que se volveu reunir para unha difícil misión: evitar a venda dun disco roubado que contén información secreta de vital importancia. Todo se complica cando o grupo de axentes cae nunha emboscada na que tan só el e outra axente sobreviven. Ethan é visto como un traidor e como culpable da morte do resto do seu equipo, polo que escapa e tenta demostrar a súa inocencia. Hunt fará todo o posible para desenmascarar os culpables, que en realidade están dentro da propia axencia.

## Personaxes 
* Tom Cruise como Ethan Hunt
* Jon Voight como Jim Phelps
* Emmanuelle Béart como Claire Phelps
* Henry Czerny como Eugene Kittridge
* Jean Reno como Franz Krieger
* Ving Rhames como Luther Stickell
* Kristin Scott Thomas como Sarah Davies
* Vanessa Redgrave como Max
* Ingeborga Dapkūnaitė como Hannah Williams
* Emilio Estevez como Jack Harmon (sen acreditar)
* Karel Dobrý como Matthias
* Olegar Fedoro como Axente de Kíiv
* Dale Dye como Frank Barnes

## Lugares de filmación 
*  Praga
*  Langley (Virxinia)
*  Londres
*  Escocia

## Notas 
## Véxase tamén 
### Ligazóns externas 
* MSNBC article on the Impossible Missions Force
Eira

[250px|miniatura|Eira do [Corral de Piedra, en Cástaras (España), convertida en miradoiro.]]

Unha **eira** ou **aira** é un sitio chan de proporcións variábeis achegado á vivenda, feito de terra firme ou enlousado con pedra, onde se mallan os cereais, se botan a secar os legumes etc. Por extensión chámaselle eira ao terreiro da casa pegado á vivenda.

## Etimoloxía 
A verba galega e portuguesa *eira* o mesmo que a variante dialectal *aira* veñen do latín *area* — área, pedazo de terra).

## Funcións 
Nas eiras os cereais eran mallados e peneirados, despois de collidos, con vista a separar a palla e outros detritos dos grans. A súa orixe está ligada ao advento da agricultura e o consecuente cultivo dos cereais, onde se desenvolveron varias técnicas, ferramentas e instalacións específicas. A eira podía ser privada, dentro da casa, ou nalgúns lugares de Galicia oriental compartida entre os veciños dunha mesma aldea.

A expresión remonta ao 1500 e daba nome ao terreiro ao lado das casas onde eran recollidos os cereais, entre outros produtos agrícolas, para secar, mallar ou limpar. 
No Brasil aparece rexistrada a palabra eira no xornal colonial "O guía dos curiosos: lingua portuguesa", de Marcelo Duarte, onde se di que a eira era o conxunto de casas das familias ricas de orixe portuguesa, tamén chamadas marquises, construídas na parte superior das casas para protexelas da choiva. As eiras tamén cumprían unha función social, xa que proporcionaban un lugar onde podían decorrer cerimonias ou eventos públicos, tales coma bailes ou misas.

Nalgunhas zonas de Galicia e no norte de Portugal é frecuente atopar hórreos (espigueiros) a rodear as eiras, pois eran nestes celeiros onde os cereais eran almacenados. A importancia da eira na vida das poboacións rurais era de tal forma evidente, que a palabra deu orixe a moitos topónimos en Galicia e Portugal: Eiras, As Eiras, Eiravedra, Eirapedriña etc.

## Termos derivados 
* **Eirado** ou **airado**, é un terreo de cultivo, polo xeral de pouca extensión e próximo á casa, agro , cortiña , eido , eixido. Tamén se lle chama así á pequena praza entre as casas da aldea, terreiro. Tamén se lle chama eirado ao , e incluso ao espazo chairo ao ar libre, situado na parte alta dunha casa, azotea, terraza.
* **Eirada** ou **airada** é cada unha das camadas de cereal que se estenden na eira para trillala.
## Notas 
## Véxase tamén 
* Malla
* Hórreo galego
Only When I Sleep

"**Only When I Sleep**" é un sinxelo da banda irlandesa de folk rock The Corrs sacado do seu álbum *Talk on Corners*. Foi lanzado ó mercado en outubro de 1997, acadando o posto #10 en Irlanda e o #58 no Reino Unido.

## Pistas de reprodución
What Can I Do? (canción de The Corrs)

"**What Can I Do?**" é un sinxelo da banda irlandesa de folk rock The Corrs sacado do seu álbum *Talk on Corners*. Foi lanzado ó mercado en xaneiro de 1998 e supuxo un dos máis grandes éxitos do grupo, que mesmo chegou a interpretala na cerimonia do Premio Nobel da Paz de 1999.

## Pistas de reprodución 
## Videoclip 
O videoclip foi rodado en Nova Zelandia o 26 de febreiro de 1998, e foi o mesmo que se empregou posteriormente para a versión remix do sinxelo.

## What Can I Do? (Remix) 
A canción foi reeditada por Tin Tin Out o 17 de agosto de 1998, acadando o terceiro posto nas listas de vendas do Reino Unido durante once semanas consecutivas.

## Pistas de reprodución
Dreams (canción de Fleetwood Mac)

"**Dreams**" é unha canción do grupo Fleetwood Mac composta e escrita por Stevie Nicks para o álbum *Rumours* de 1977. Supuxo o maior éxito da banda, sendo o seu único número un nas listas de vendas dos Estados Unidos.

## Versións 
O éxito da canción fixo que diferentes grupos fixesen versións da mesma. As máis salientábeis son as feitas por:

* The Corrs no seu álbum *Talk on Corners* (1997)
* Deep Dish no seu álbum *George Is On* (2005), coa participación de Stevie Nicks
* Yo La Tengo no álbum *Prisoners of Love* (2005)
* os actores da serie de televisión *Glee* (2011)
Complexo Hospitalario Universitario de Ferrol

O **Complexo Hospitalario Universitario de Ferrol (CHUF)** é unha institución sanitaria dependente do Sergas localizada na parroquia de Santa Cecilia de Trasancos, en Ferrol. O CHUF está formado polo Hospital Arquitecto Marcide, o Hospital Profesor Nóvoa Santos e o Hospital Naval. O Complexo atende a poboación da Área sanitaria de Ferrol, que abarca as comarcas de Ferrol, Eume e Ortegal, no norte da provincia da Coruña.

## Historia
O **Hospital Arquitecto Marcide** está situado na avenida da Residencia, preto de Catabois, ao norte da cidade de Ferrol. Nesa mesma vía están o **Hospital Naval** (antigo Hospital Básico da Defensa) e o **Centro de Atención a Persoas con Discapacidade Física (CAMPF)**, antigo Centro de Asistencia a Minusválidos Psíquicos e Físicos, que depende do Imserso. Na mesma zona, na rúa Irmandade de Doantes de Sangue de Ferrolterra, está o **Centro de Educación Especial** **Terra de Ferrol**. Menos dun quilómetro cara ao norte pola estrada de Catabois está o **Hospital Profesor Nóvoa Santos**.

En 2018 dispuña de 457 camas instaladas (413 delas en funcionamento), 12 quirófanos e 2 paridoiros. En 2006 contaba con 393 camas de agudos e 8 quirófanos.

## Hospital Arquitecto Marcide
O hospital, inaugurado en 1976, foi deseñado polo arquitecto Martín José Marcide Odriozola, que lle dá o nome.

|}

## Hospital Profesor Nóvoa Santos
Inaugurado no ano 1953 como Sanatorio Antituberculoso de Catabois, está situado nun terreo de 58.959 metros cadrados a carón da estrada de Catabois, ao norte da cidade de Ferrol. Ten planta en forma de duplo T e sete alturas. Leva o nome do médico galego Roberto Nóvoa Santos.

|}

## Centros dependentes
* Centro de Saúde Fontenla Maristany (Ferrol)
* Centro de Saúde de Caranza (Ferrol) 
* Centro de Saúde de Serantes (Ferrol)
* Consultorio Manuel Comellas (Ferrol)
* Consultorio da Graña (Ferrol) 
* Centro de Saúde de Ares  (Ares) 
* Centro de Saúde de Cabanas  (Cabanas) 
* Centro de Saúde da Capela  (A Capela) 
* Centro de Saúde de Cariño (Cariño)
* Centro de Saúde de Cedeira (Cedeira)
* Centro de Saúde de Cerdido (Cerdido)
* Centro de Saúde de Fene (Fene)
* Consultorio de Maniños (Fene)
* Centro de Saúde de Mañón (Mañón) 
* Consultorio de Grañas do Sor (Mañón) 
* Consultorio Campo de Mañón (Mañón)
* Centro de Saúde de Moeche (Moeche)
* Centro de Saúde de Monfero (Monfero)
* Consultorio A Graña-Xestoso (Monfero)
* Consultorio Vite-Queixeiro (Monfero)
* Consultorio Xiao-Val do Xestoso (Monfero)
* Centro de Saúde de Mugardos (Mugardos)
* Consultorio do Seixo (Mugardos)
* Centro de Saúde de Narón SERGAS (Narón)
* Consultorio do Val (Narón)
* Consultorio de Pedroso (Narón)
* Centro de Saúde de Neda (Neda)
* Centro de Saúde de Ortigueira (Ortigueira)
* Consultorio Casa do Mar Espasante (Ortigueira)
* Consultorio de Mera  (Ortigueira)
* Centro de Saúde de Pontedeume SERGAS  (Pontedeume)
* Centro de Saúde das Pontes (As Pontes de García Rodríguez)
* Centro de Saúde de San Sadurniño (San Sadurniño)
* Centro de Saúde das Somozas (As Somozas)
* Centro de Saúde de Valdoviño (Valdoviño)

## Notas
## Véxase tamén 
### Outros artigos
*SERGAS
Suleviae

Na antiga relixión celta, **Sulevia** era unha deusa adorada na Galia, Britania e Galicia, que aparece moitas veces na forma plural **Suleviae** ou (dativa) **Sule(v)is**. Dedicatorias a Sulevia(e) son atestadas en preto de 40 inscricións, distribuídos amplamente en todo o mundo celta, pero con concentracións particulares en Noricum, entre os Helvecios, ó longo do Rin e tamén en Roma. Jufer e Luginbühl distinguen as Suleviae doutro grupo de deusas celtas, as Matres, e interpretan o nome Suleviae co significado de "as que goberna ben". As Suleviae son identificadas coas Matres nunha inscrición de Colchester, así como na maioría das inscricións de Roma, nas que tamén son identificados cos Junones. Van Andringa interpreta as Suleviae como "divindades nativas domésticas honradas en tódolos niveis sociais".

## Notas
Vitacura

**Vitacura** (do mapudungún *Buta cura*; (*Pedra grande*) é un municipio (*comuna*) do sector oriente do Gran Santiago. En termos de poboación, segundo o censo INE de 2002 tiña un total de 81.499 habitantes, unha superficie de 28,3&nbsp;km² e unha densidade de poboación aproximada de 2900 hab/km². Limita ao sur con Las Condes, ao oeste con Recoleta e Providencia, ao noroeste con Huechuraba e ao nordés con Lo Barnechea.

No presente, na comuna habitan familias da clase media-alta e alta, e considérase como a comuna co maior e mellor desenvolvemento humano do país.

## Imaxes 

Ficheiro:Comuna de Vitacura.svg|A comuna en Santiago de Chile.
Ficheiro:Las Condes at night.jpg|A vista de noite.
Ficheiro:CentrodeComercioVitacura.JPG|O Shopping Center da comuna. 
File:Riversliquorsstore.jpg|A tenda de bebidas.

## Véxase tamén 
### Outros artigos 
* Gran Santiago
### Ligazóns externas 
* O Municipio da comuna de Vitacura .
Venceslau I de Bohemia (duque)

**Venceslau I de Bohemia** ou **San Venceslau I de Bohemia** (en checo **Václav**), nado contra o ano 907 en Praga (Bohemia) e finado o 28 de setembro de 935 en Stará Boleslav (Bohemia), foi o duque de Bohemia dende 921 ata o seu asasinato en 935, presuntamente nun complot ideado polo seu propio irmán, Boleslav o Cruel. Venceslau era fillo de Vratislav I, duque de Bohemia da dinastía dos Přemyslovci.

## Traxectoria 
En 921, cando Venceslau contaba con 13 anos de idade, seu pai morreu, sendo el criado pola súa avoa, Santa Ludmila, baixo a influencia cristiá nun territorio aínda pagán no que o cristianismo tiña pouca difusión.

En 924 ou 925 Venceslau asumiu o goberno, apoiando a nova relixión e chamando a misioneiros de Alemaña. A defensa da nova relixión fíxolle loitar contra boa parte da nobreza, contraria ao catolicismo, entre eles súa nai Dramomira e seu irmán Boleslav. Logo de gañar o trono, con apenas 18 anos derrotou ao rebelde duque da Kouřim, chamado Radslav.

Foi el quen fundou a que actualmente é coñecida como Catedral de San Vito, no Castelo de Praga.

En setembro de 935, un grupo de nobres aliados co irmán máis novo de Venceslau,(Boleslaw I de Bohemia, alcumado o Cruel), descontentos con el, conspiraron para matalo. Deste xeito tres deles (Tira, Čsta e Hněvsa), no momento no que facía o camiño cara a igrexa, asasinárono. Foi con ese acto co que Boleslau asumiu o cargo de novo duque de Bohemia e seu irmán máis vello pasou a ser visto como mártir católico.

O corpo de San Venceslau foi sepultado en Praga, na Igrexa de San Vito.

Os devotos locais comezaron a veneración ao corpo e San Venceslau é hoxe patrón da República Checa, de Eslovaquia e de Bohemia.
Radio (canción de The Corrs)

"**Radio**" é un sinxelo da banda irlandesa de folk rock The Corrs. Foi lanzado ó mercado 29 de novembro de 1999 e está escrito por Sharon Corr. Aparece nos álbums *The Corrs Unplugged* e *In Blue*.

## Pistas de reprodución
Breathless (canción de The Corrs)

"**Breathless**" é un sinxelo da banda irlandesa de folk rock The Corrs sacado do seu álbum *In Blue*. Foi lanzado ó mercado o 3 de xullo de 2000 e está considerado como o maior éxito internacional do grupo. No ano do seu lanzamento, foi un dos sinxelos máis vendidos e acadou o posto #1 no Reino Unido, Irlanda e España.

## Pistas de reprodución
Alaunus

Na relixión celta, **Alaunus** ou **Alaunius** é un deus galo do sol, da curación e das profecías. O seu nome é coñecido polas inscricións atopadas en Lurs, Francia, (na forma dativa Αλα[υ]νειουι) e en Mannheim, na Alemaña occidental. Na última inscrición, Alaunus é usado como un epíteto de Mercurio.

## Etimoloxía 
Na tentativa de coñecer a etimoloxía deste teónimo, é importante ter en conta que este non se refire só a deidades, senón que tamén é usado na topónimo e como hidrónimo. En tempos dos romanos, na súa forma feminina, por exemplo, era costume referirse ó Valognes romano de Normandía, a Maryport romana en Cumbria, a Alcester romana en Warwickshire, ó Watercrook romano en Natland, ó Low Learchild romano en Devil's Causeway en Northumberland, a Ardoch en Perthshire e ó río Aln en Northumberland. A colección de referentes para esta palabra, xunto coas alternancias masculinas e femininas que expón, suxire que a palabra é un adxectivo, cun sufixo **-n*- de oración adxectiva usado para formar adxectivos en moitas linguas indoeuropeas (cf. -*n*- en *cani-n-us*, latín, ‘canidae', en *cani-s* do latín, ‘can’, en *roma-n-us* do latín, en *Roma* do latín, ‘Roma’; en *wood-en* vindo de *wood* e en *ash-en* vindo de *ash*, ambos do inglés moderno).

O galés ten a verba *alaw*, ‘harmonía, melodía’, e o nome pode representar un adxectivo significando 'melodioso, harmonioso' derivado do precursor romano-británico desta palabra.

## Notas 
## Véxase tamén 
### Outros artigos 
*Aelia (gens)
*Aelianus
*Helios
### Bibliografía 
*Ellis, Peter Berresford, *Dictionary of Celtic Mythology*(Oxford Paperback Reference), Oxford University Press, (1994): ISBN 0-19-508961-8
*Wood, Juliette, *The Celts: Life, Myth, and Art*, Thorsons Publishers (2002): ISBN 0-00-764059-5
### Ligazóns externas 
*Léxico Proto-céltico-Inglés
Teatro Negro

O **Teatro Negro** (en checo: *černé divadlo*) é un tipo de representación escénica caracterizada polo uso dun escenario na escuridade ou cunha iluminación estratéxica para facer un xogo de luz e sombras. A pesar de que o formato está diseminado por todo o mundo, é predominante en Praga (República Checa) onde é considerado unha auténtica manifestación, existindo na capital bohemia nove compañías en actividade.

## Formato 
Distínguese doutros tipos de representación teatral co uso de cortinas negras, un escenario escuro, lanternas negras e traxes fosforescentes. A técnica denominada "caixa negra" foi desenvolvida por Georges Méliès e polo innovador Constantin Stanislavski. A danza, as representacións mímicas e as acrobacias teñen, así como os demais recursos, unha importancia recoñecida dentro do Teatro Negro.

## Historia 
Unha técnica anterior xurdiu na China e estendeuse cara ao Xapón no século XVIII, xurdiu en Praga durante o réxime ditatorial como forma de expresar opinións e ideas, especialmente nun contexto totalitario en que era necesario usar a creatividade contra a represión. O escenario escuro e o espectáculo mudo serían referencias ao réxime.

A primeira compañía teatral, o Teatro Negro de Praga, xurdiu en 1961 co director artístico Frantisek Kratochvíl e Jiri Smec, introdutor de elementos innovadores no antigo teatro chinés. O teatro Image dende o ano 1990 acadou éxito non só no escenario de Praga senón tamén o exterior. Segue buscando novas formas de expresión tratando de superar os límites da tecnoloxía do teatro negro, baile contemporáneo, pantomima e deseños de vestimenta.

## Teatro de luz negra hoxe en día 
Só se poden ver partes do corpo deste artista debido ao traxe especial.
Hoxe en día hai moitas compañías de teatro de luz negra fóra de Praga (Hungría, Ucraína, Alemaña, Estados Unidos) intentando facer espectáculos similares aos teatros de luz negra en Praga. A escena de Praga cambiou a súa cara ao estilo do século XX: a danza moderna estivo involucrada, os deseños de traxes tornáronse máis eficaces, os concertos de teatro de luz negra volvéronse máis musicais. Praga aínda é fogar do teatro de luz negra: centos de miles de turistas visitan os seus espectáculos cada mes.

## Notas 
## Véxase tamén 
### Ligazóns externas 
* HILT - Theodor Hoidekr – Teatro Negro de Praga
* Image Theatre – Teatro Negro de Praga
* Teatro Negro de Ucraína
Pía (homónimos)

O termo **Pía** pode referirse a:

***Pía**, recipiente cóncavo de pedra ou doutro material, para conter líquidos, **bacía**, **barquela**, **conco**, **maseira**:
****Pía megalítica**, baleirado xeométrico realizado nun penedo da Idade de Ferro;
****Pía do bautizo**, pía onde se bautizan os nenos nas igrexas;
****Pía da auga bieita**, pía preto da porta das igrexas onde fica auga bendita;
****Nome de pía**, antropónimo, nome de persoa; 
****Pía xeolóxica**, (en inglés *gnamma pit* ou *panhole*) son pías que aparecen nas rochas, normalmente granitos ou arenitas, e que reteñen auga, producíndose meteorización;
***Pía**, conxunto de cousas postas unhas enriba das outras, ou cantidade de calquera cousa agrupada formando un monte. Por extensión, gran cantidade ou número de algo, **montón**, **morea**;
***Pía**, inclinación que se ten cara a unha persoa ou cousa, **apego**;
***Pía**, burato onde se apoia o mastro das embarcacións;
***Pía**, peza de seixo ou metal que vai encaixada na mesa do muíño e que permite que o ovo vire sobre dela, **ra**, **xoga**.

Como topónimo, pode referirse a:

;En Galiza
***A Pía**, lugar da parroquia de Moreira, no concello da Estrada;
***A Pía**, lugar da parroquia de Noceda, no concello das Nogais;
***A Pía**, lugar da parroquia de Andrade, no concello de Pontedeume;
***A Pía**, lugar da parroquia de Bolmente, no concello de Sober;
***A Pía**, lugar da parroquia de Ourille, no concello de Verea;
***A Pía**, lugar da parroquia de Lousada, no concello de Xermade;
***A Pía do Rei**, lugar da parroquia de Mens, no concello de Malpica de Bergantiños;
***Fonte da Pía**, lugar da parroquia de Insua, no concello de Ortigueira;
***A Obra Pía**, lugar da parroquia de San Miguel de Reinante, no concello de Barreiros;
***A Porta da Pía**, lugar da parroquia de Vilarrube, no concello de Valdoviño;
***O Rego da Pía**, lugar da parroquia de Santa Cruz do Valadouro, no concello do Valadouro.

Amais, como apelido, pode referirse a:

***Pía**, un apelido galego.

## Véxase tamén
### Outros artigos
***Porta Pía**, construción de Michelangelo que se abre na antiga Muralla Aureliana da cidade de Roma, en Italia.
Academia de Artes, Arquitectura e Deseño

A **Academia de Artes, Arquitectura e Deseño de Praga** (en checo **Vysoká škola uměleckoprůmyslová v Praze**), é unha universidade pública da cidade de Praga, República Checa.

## Véxase tamén 
### Ligazóns externas 
* Sitio web oficial
Centro penal de Teixeiro

[thumb|Vista do cárcere dende a [N-634.]]
O **centro penitenciario de Teixeiro** é un cárcere situado no lugar de Paradela,

Ten capacidade total para 1211 persoas (1008 internas, 86 no módulo de ingresos, saídas e tránsitos, 81 na enfermería e 36 no módulo de illamento), pero ten unha ocupación real duns 1782 presos e presas.

## Galería de imaxes

Ficheiro:Cárcere de Teixeiro (MTN25 ráster). © Instituto Geográfico Nacional.jpg|No Mapa Topográfico Nacional de España a escala 1:25.000
Ficheiro:Cárcere de Teixeiro (PNOA 2007). © Instituto Geográfico Nacional.jpg|Na ortofotografía aérea de 2007.

## Notas 
## Véxase tamén
Anthony Dudley

**Anthony Edward Dudley** (1967) é un barrister xibraltareño, e un dos dous xuíces da Corte Suprema de Xibraltar. Está casado e ten dúas fillas.

## Biografía 
Dudley foi admitido como avogado en 1989. Despois de traballar varios anos no sector privado, foi nomeado *Registrar* da Corte Suprema de Xibraltar, e despois maxistrado estipendiario e Xuíz de instrución. Despois de ser nomeado xuíz adicional, converteuse en presidente da Corte Suprema en funcións en setembro de 2007, despois da suspensión do expresidente da Corte Suprema (Derek Schofield, envolvido en acusacións de corrupción).

Foi nomeado presidente da Corte Suprema o 1 de febreiro de 2010, polo gobernador Sir Adrian Johns. Dudley é o primeiro xibraltareño en ocupar este posto como titular. e da Alianza Evanxélica. Con todo, o goberno deixou claro que a cuestión aínda dependía dun referendo a ser realizado en data indeterminada.

## Notas 
## Véxase tamén 
### Ligazóns externas 
* The Judiciary - Gibraltar Courts Service
History of the World, Part I

***History of the World, Part I*** é un filme estadounidense escrito, producido e dirixido por Mel Brooks. Brooks tamén é o protagonista, interpretando 5 papeis diferentes. Foi estreado en 1981. A pesar do que se poida pensar do seu título, non ten unha segunda parte, xa que o nome ven de *The Historie of the World, Volume 1* de Sir Walter Raleigh.

## Sinopse 
Visión irreverente da evolución da historia, dende a aparición do primeiro home ata a Revolución Francesa. A Última Cea é captada a través dos ollos dun atormentado camareiro, o Imperio Romano é atoladamente corrompido e divúlganse os secretos da Revolución Francesa.

## Personaxes 
* Orson Welles como Narrador
* Mel Brooks como Moisés, Comicus, Tomás de Torquemada, Lois XVI de Francia e Jacques *le Garçon de Pisse*
* Dom DeLuise como o César
* Madeline Kahn como Empress Nympho
* Harvey Korman como Conde de Monet
* Cloris Leachman como Madame Defarge
* Ron Carey como Swiftus Lazarus
* Gregory Hines como Josephus
* Pamela Stephenson como Mademoiselle Rimbaud
* Spike Milligan como Monsieur Rimbaud
* Andreas Voutsinas como Béarnaise
* Shecky Greene como Marcus Vindictus
* Sid Caesar como Gunga 
* Bea Arthur como Desempregado
* Johnny Silver como Mentireiro
* Mary-Margaret Humes como Miriam
* Paul Mazursky como Oficial romano
* Hugh Hefner como Romano fóra do templo de Eros
* Barry Levinson como Column Salesman
* Charlie Callas como Soothsayer
* John Hurt como Xesucristo
* Andrew Sachs como Gerard
* Diane Day como Caladonia

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo 
* Ficha en RottenTomatoes
Villisca

**Villisca** é unha poboación que se encontra no condado de Montgomery no estado estadounidense de Iowa. Segundo o Censo de 2010 tiña unha poboación de 1252 habitantes e unha densidade de poboación de 254,02 persoas por km².

## Xeografía 
Villisca localízase nas coordenadas . Segundo a Oficina do Censo dos Estados Unidos, Villisca ten unha superficie total de 4.93 km², coa totalidade da súa superficie sobre terra firme, con nin un quilómetro cadrado de auga.

## Historia 
A noite do 9 de xuño de 1912 tivo lugar o masacre de Villisca, onde un asasino levou por diante a vida de 8 persoas, 6 deles nenos.

## Notas
I Never Loved You Anyway

"**I Never Loved You Anyway**" é un sinxelo da banda irlandesa de folk rock The Corrs sacado do seu álbum *Talk on Corners*. Foi lanzado ó mercado en decembro de 1997.

## Pistas de reprodución
Pila

O termo **Pila** pode referirse a:

***Pila voltaica**: xerador que transforma en enerxía eléctrica a enerxía producida por unha reacción química, **pila galvánica**:
****Pila eléctrica**, formato industrializado e comercial da pila voltaica ou galvánica;
****Pila AA**, formato da pila eléctrica;
****Pila AAA**, formato industrializado e comercial da pila voltaica;
****Pila de combustíbel**, mecanismo electroquímico semellante ao dunha batería ou pila voltaica e deseñada para permitir o fornecemento continuo dos reactivos consumidos;
****Pila solar**, dispositivos que xera electricidade grazas á luz solar;
****Pila impolarizábel**, dispositivo eléctrico;
****Pila**, pilas empregadas para subministrar enerxía a dispositivos termoiónicos;
***Pila**, un xénero de gasterópodos (molusco) da familia Ampullariidae;
***Pilla**, xogo de nenos, **marro**;
****Pila***, nome popular que se lle dá ao *diñeiro* no sur do Brasil (Paraná, Santa Catarina e Rio Grande do Sul);
****Pila***, plural de *pilum*, xavelina romana.

Como topónimo, pode referirse a:

;En Galiza
***A Pila da Leña**, lugar da parroquia de San Fiz de Monfero, no concello de Monfero.

;Fóra de Galiza

;En Andalucía
***Pilas**, localidade da provincia de Sevilla.

;En Cantabria
***Pilas**, localidade do concello de Soba.

;Na Arxentina
***Pila**, localidade da Arxentina;
***Partido de Pila**, división administrativa da Provincia de Bos Aires, Arxentina.

;En Eslovaquia
***Píla**, concello de Eslovaquia.

;En Italia
***Pila**, comuna italiana.

Amais, como apelido, pode referirse a:

***Jorge Luis Pila**, actor cubano;
***Pablo Pila**, artista de Hip-Hop español;
***Pablo Alcides Pila**, docente, pescudador e comunicador social arxentino;
***Juan Pila**, director de cinema Español;
***Andrés Pila**, deportista de tiro con arco colombiano.

## Véxase tamén
### Outros artigos
***Pila**, un partido político arxentino.
Neko Case

**Neko Richelle Case**, nada o 8 de setembro de 1970 en Alexandria, Virxinia, é unha cantante e compositora estadounidense coñecida pola súa carreira en solitario e as súas contribucións como integrante do grupo de indie rock canadense The New Pornographers.

Case gravou e xirou durante varios anos como Neko Case & Her Boyfriends, antes de actuar só co seu nome. Principalmente interpreta o seu propio material, pero tamén toca e grava versións de cancións de artistas como Harry Nilsson, Loretta Lynn, Tom Waits, Nick Lowe, Buffy Sainte-Marie, Scott Walker, Randy Newman, Queen, Bob Dylan, Neil Young e Hank Williams.
Alan Lloyd Hodgkin

**Alan Lloyd Hodgkin**, nado en Branbury (Oxfordshire) o 5 de febreiro de 1914 e finado en Cambridge o 20 de decembro de 1998, foi un fisiólogo e biofísico inglés, gañador en 1963 do Premio Nobel de Fisioloxía ou Medicina polo seu traballo con Andrew Fielding Huxley nas bases do potencial de acción dos nervios, os impulsos eléctricos que habilitan a actividade do organismo e o seu coordenación do sistema nervioso central. Hodgkin e Huxley compartiron o premio ese ano con John Carew Eccles, quen foi citado pola súa investigación de sinapses. O descubrimento de Hodgkin e Huxley permitiu a teoría do canle iónico, que foi confirmada varias décadas despois.
## Notas
Ric Ocasek

**Richard T. Otcasek**, coñecido como **Ric Ocasek**, nado en Baltimore (Maryland) o 23 de marzo de 1949 e finado en Manhattan o 15 de setembro de 2019, foi un músico e produtor estadounidense. É coñecido sobre todo por ser vocalista (xunto con Ben Orr) e guitarrista rítmico na banda The Cars.
## Traxectoria 
O pais de Ocasek, un analista informático da NASA, foi trasladado a Cleveland, Ohio cando tiña 16 anos. Despois de graduarse no instituto en Cleveland, Ocasek atendeu á Bowling Green State University, preto de Toledo, Ohio. Ric estivo casado coa modelo Paulina Porizkova.
Academia de Belas Artes de Praga

A **Academia de Belas Artes de Praga** (en checo: Akademie výtvarných umění v Praze, acrónimo *AVU*) fundouse en Praga en 1799 e trátase da Academia de Belas artes máis antiga da República Checa. A escola ofrece doce programas de posgrao e un de doutoramento.

## Notas
Phil Spector

**Phillip Harvey "Phil" Spector**, nado como **Harvey Phillip Spector** o 26 de decembro de 1939 no Bronx en Nova York e finado o 16 de xaneiro de 2021, foi un produtor e compositor estadounidense.

Creador da técnica de produción "Wall of Sound" (en galego, "muro de son") Spector foi o pioneiro no son dos grupos de rapazas dos anos 60 e produciu ao redor de 25 éxitos *top 40* entre 1960 e 1965. Algúns dos seus grupos femininos máis famosos son The Ronettes e The Crystals. Despois do seu éxito inicial, Spector traballou con artistas como Ike e Tina Turner, John Lennon, George Harrison e Ramones con semellante aclamación. Produciu o álbum dos Beatles *Let It Be*, e o directo de George Harrison *The Concert for Bangladesh*. En 1989 Spector entrou no Rock and Roll Hall of Fame. A canción de 1965 "You've Lost That Lovin' Feelin'", producida e co-composta por Spector para The Righteous Brothers, está listada pola organización BMI como o tema máis emitido pola radio estadounidense no século XX. O derradeiro gran disco producido por el foi *The End of Century* de Ramones en 1979.

No ano 2009 Spector foi declarado culpable de asasinato en segundo grao pola morte a tiros no 2003 da actriz Lana Clarkson na súa casa de Alhambra (California). Foi condenado a botar 19 anos no cárcere, pero uns meses antes de saír apañou a COVID-19 na prisión e faleceu unhas semanas máis tarde.

## Notas
Batalla do Monte Blair

miniatura|Foto da batalla do Monte Blair.
A **Batalla do Monte Blair** (en inglés: *Blair Mountain Battle*) foi unha das maiores revoltas da historia do Estados Unidos de América e a maior rebelión armada que houbo nese país desde a Guerra Civil Americana.

Durante cinco días, a finais do verán de 1921, preto de 10&nbsp;000 mineiros do carbón e 3.000 *Logan Defenders* (policías e fura-folgas) apoiados pola patronal das minas enfrontáronse no condado de Logan en Virxinia Occidental. A insurrección tiña a súa orixe no intento dos traballadores de crear sindicatos en tódalas minas do suroeste do estado.

A Batalla rematou cando entrou en acción o exército dos Estados Unidos, enviado por orde presidencial, e non antes de que se disparasen en torno a un millón de balas.

Como resultado das protestas os mineiros viron reducidos os seus dereitos laborais ata a década de 1930, cando o Goberno Federal dos Estados Unidos recoñeceu o dereito de sindicación.

## Notas
Sigurd

[miniatura|dereita|220px|Siegfried toca o seu corno (1911) de [Arthur Rackham, do *Siegfried and the Twilight of the Gods* de Richard Wagner.]]
[miniatura|dereita|220px|"Sigurd proofs the sword [gram (mythology)|Gram" (1901) de Johannes Gehrts.]]
[miniatura|dereita|220px|Partida de Siegfried de Kriemhild, obra de [Julius Schnorr von Carolsfeld, ca. 1843.]]

**Sigurd** (antigo nórdico: **Sigurðr**) é un heroe lendario da mitoloxía nórdica, así como o personaxe principal da *Völsunga saga*. As máis antigas representacións desta lenda son sete pedras rúnicas de Suecia, a máis notable delas a Ramsund carving (c. 1000) e a Gök Runestone (século XI).

Tamén coñecido como **Siegfried**, é un dos heroes da *Nibelungenlied* alemá, e das óperas de Richard Wagner *Sigfrido* e *Götterdämmerung*. Polo nome de **Sivard Snarensven** é un heroe de moitas baladas medievais escandinavas.

## Notas 
## Véxase tamén 
### Outros artigos 
* Arminius
* Sigebert I
* Sigfrido (ópera)
* Sigfrido (banda deseñada)
Pío

O termo **Pío** pode designar:

***Pío**, son que producen as crías de calquera ave e os paxaros, **chirlo**, **pirlón**, **chío**;
***Pío**, pía grande, xeralmente de pedra.

Como topónimo, pode referirse a:

;En Galiza
***Lapío**, parroquia do concello do Corgo;
****Lapío**, lugar de dita parroquia;
***O Pío**, lugar da parroquia de Casteláns, no concello de Covelo;
***O Pío**, lugar da parroquia de Batalláns, no concello das Neves;
***O Pío**, lugar da parroquia de Bora, no concello de Pontevedra;
***Alto do Pío**, lugar da parroquia de Espiñaredo, no concello das Pontes de García Rodríguez.

Amais, como nome, pode referirse a:

***Pío**, persoa que ten ou manifesta sentimentos de devoción e respecto por Deus e as cousas da relixión ou persoa caritativa, **devoto**,** piadoso**; 
***Pío**, antropónimo galego masculino;
***Pío**, nome adoptado por varios papas católicos.

## Véxase tamén
### Outros artigos
***PIO**, acrónimo de informática para a expresión en inglés Programmed Input/Output.
Danie Gerber

**Daniel Mattheus "Danie" Gerber**, nado o 14 de abril de 1958 en Porto Elizabeth, é un ex xogador surafricano de rugby, que defendeu as cores dos Springboks entre 1980 e 1992. Xogou principalmente na posición de centro co número 13, sendo considerado un dos mellores xogadores da historia nesa posición, ata o punto de ser elixido en 2007 para formar parte do *International Rugby Hall of Fame* (o Salón da Fama Internacional do Rugby). Tamén foi elixido xogador do ano en Suráfrica nos anos 1984, 1985 e 1992.

A súa capacidade ofensiva foi devastadora, facía cambios de ritmo nunca vistos, desfacíase dos placaxes rivais, abría hocos entre as defensas onde non semellaba habelos, e anotaba ensaios cunha frecuencia insólita.

## Carreira deportiva 
A nivel doméstico, Gerber competiu na Currie Cup (a liga surafricana de rugby) vestindo as camisolas de Eastern Province (48 ensaios en 116 encontros), Western Province (40 encontros) e Free State (24 encontros). Nun tempo no que o rugby union aínda era un deporte afeccionado, Gerber foi tentado a pasarse ó rugby league profesional das Illas Británicas, concretamente para asinar cos Wigan Warriors, pero rexeitou aquela gran oferta económica por considerala un sacrilexio. No seu último ano como xogador, Gerber mudouse a Italia para xogar no equipo L'Aquila Rugby (25 encontros) co cal acadou o título de liga en 1994, deixando en 20 ensaios o récord histórico anotador dun xogador nunha soa tempada desa liga.

Coa selección surafricana xogou tan só 24 encontros entre 1980 e 1992 (ningún entre 1987 e 1991) por mor do boicot que recibiu o seu país, a conta do apartheid. Neses 24 encontros anotou 19 ensaios, o que supón a mellor relación de ensaios por encontro na historia dos Springboks. Este boicot supuxo a non participación de Danie Gerber en ningunha Copa do Mundo de Rugby, nuns anos nos que posiblemente era o xogador máis desequilibrante do planeta.

## Notas 
## Véxase tamén 
### Ligazóns externas 
* Biografía e estatísticas de Danie Gerber en ESPNscrum 
* Danie Gerber no *International Rugby Hall of Fame* 
* Vídeo de homenaxe a Danie Gerber en Youtube 
* Biografía de Danie Gerber en Sporting-Heroes 
* Lista de encontros internacionais de Danie Gerber cos Springboks, en Sporting-Heroes
Papa Pío

Pío (en latín *Pius*) foi o nome adoptado por varios papas católicos:

* 010 San Pío I ~ (140-155)
* 217 Pío II ~ (1458-1464)
* 222 Pío III ~ (1503)
* 231 Pío IV ~ (1559-1565)
* 232 San Pío V ~ (1566-1572) Frade Dominicano
* 257 Pío VI ~ (1775-1799)
* 258 Pío VII ~ (1800-1823) Monxe Beneditino
* 260 Pío VIII ~ (1829-1830)
* 262 Beato Pío IX ~ (1846-1878) Frade Dominicano
* 264 San Pío X ~ (1903-1914)
* 266 Pío XI ~ (1922-1939)
* 267 Pío XII ~ (1939-1958)
* Earl Lucian Pulvermacher, O.F.M. Cap., declarouse antipapa Pío XIII en 1998, sendo considerado antipapa polos católicos.
* Na saga de ciencia ficción *Babylon 5*, Pío XV (*Pius XV*) é un papa católico ficticio de comezos do século XXII. Pío XV foi presentado na novela *Dark Genesis* (*Xénese escura*).
* A novela *Anxos e Demos* (*Angels & Demons*) de Dan Brown comeza coa morte do *Papa Pío XVI*.
Adam Lonitzer

**Adam Lonicer**, **Adam Lonitzer** ou **Adamus Lonicerus**, nado en Marburg o 10 de outubro de 1528 e finado en Frankfurt o 29 de maio de 1586, foi un botánico alemán, notable pola súa revisada versión de 1557 do herbario do famoso Eucharius Rösslin (1470 – 1526).

## Traxectoria 
Fillo dun teólogo e filólogo, estudou en Marburg e na Universidade de Maguncia, sendo alumno de Conrad Gessner, obtendo a súa mestría aos dezaseis anos. Foi nomeado profesor de Matemática na Universidade de Marburg en 1553, doutorándose en Medicina en 1554, converténdose no médico de Frankfurt. Porén, a súa verdadeira paixón foron as herbas e o estudo da botánica. A súa primeira importante obra foi sobre herbas, *Kräuterbuch*, publicada en 1557, cunha gran parte desta ocupándose da destilación. Lonicer recoñeceu as súas fontes para o libro, acreditando a Jean Ruelle (1474-1537), Valerius Cordus, Pietro Andrea Mattioli, Hieronymus Braunschweig e Conrad Gessner.

Lonicer casou con Magdalena Egenolff, filla do seu editor de Frankfurt, Christian Egenolff; e cando este faleceu en 1555, Lonitzer foi director da firma, publicando logo non menos de catro edicións de *Kräuterbuch* entre 1557 e 1577.

O xénero *Lonicera* da familia Caprifoliaceae chámase así na súa honra.

A abreviatura **Lonitzer** emprégase para indicar Adam Lonitzer como autoridade na descrición e clasificación científica dos vexetais.

## Galería de imaxes 

Adam Lonicerus. Line engraving by T. de Bry. Wellcome V0003695.jpg
Ficheiro:Adam Lonicer01.jpg
Ficheiro:Adam Lonicer03.jpg
Ficheiro:Adam Lonicer06.jpg
Ficheiro:Adam Lonicer05.jpg|Prancha coloreada de *Kräuterbuch*, 1577

## Notas 
## Véxase tamén 
### Outros artigos 
* Historia da botánica
### Bibliografía 
* Frank J. Anderson (1977): *An Illustrated history of the herbals*. Columbia University Press : xiv + 270 pp.
### Ligazóns externas 
* ArteOccidentale
* Bibliotecas da Smithsonian Institution
* «Adam Lonitzer», *Índice Internacional de Nomes das Plantas* (IPNI), Real Xardín Botánico de Kew, Herbario da Universidade Harvard e herbario nacional Australiano (eds.).
Kad bi bio bijelo dugme

**Kad bi bio bijelo dugme**, é o nome do primeiro disco de Goran Bregovic, coñecido compositor e músico iugoslavo. Gravouse no ano 1974

## Cancións 
# "Kad bi' Bio Bijelo Dugme"
# "Blues za Moju Bivšu Dragu"
# "Ne Spavaj Mala Moja Muzika Dok Svira"
# "Sve ću da ti dam Samo da Zaigram"
# "Selma"
# "Patim Evo Deset Dana"

## Véxase tamén 
### Ligazóns externas
Discografía na páxina oficial
Would You Be Happier?

"**Would You Be Happier?**" é un sinxelo da banda irlandesa de folk rock The Corrs sacado do seu álbum *Best of The Corrs*. Foi lanzado ó mercado en outubro de 2001. 

## Pistas de reprodución
Ensaio (rugby)

300px|miniatura|dereita|Xogador de rugby lanzándose co balón á zona de marca rival para anotar un ensaio.
O **ensaio** é o principal xeito de anotación de puntos nos diversos códigos de rugby (rugby union, rugby league e rugby a 7). Para que un xogador acade un ensaio ten que pousar o balón co seu corpo sobre a zona de marca do equipo rival. Para que sexa válido, o xogador non pode ter ningunha parte do seu corpo fora do recinto de xogo.

Trala consecución dun ensaio, o equipo anotador ten dereito a unha tentativa de transformación ou conversión, que consiste nunha patada a paus. Esta patada pode realizarse dende calquera distancia na perpendicular do punto no que se acadou o ensaio.

O termo inglés *"Try"* ten a súa orixe no regulamento primitivo do *rugby football* do século XIX. Daquela o rugby consistía en acadar *goals*. O equipo atacante procuraba chegar á zona de marca rival para pousar o balón no chan, o cal non tiña valor por si mesmo, senón que daba dereito a patear o balón entre os paus do rival para anotar un *goal*, que si subía ó taboleiro, cun valor de 1 punto. Deste xeito, cando se pousaba o balón na zona de marca rival, o que se acadaba era un *try at goal*, é dicir, un "intento de anotación". Ese *"try"* pasou ó francés como *"essai"*, que conduce ó galego "ensaio", co sentido de intento.

## Valor
O valor dun ensaio ten variado ó longo da historia, aumentando o seu valor a cada paso.
* No rugby union o ensaio ten un valor de 5 puntos. Antes de 1992 valía 4 puntos, e antes de 1971 valía 3. A transformación supón 2 puntos máis.
* No rugby league o ensaio ten un valor de 4 puntos. Antes de 1983 valía 3 puntos. A transformación supón 2 puntos máis.
Na maioría das competicións de rugby modernas, cando un equipo anota 4 ensaios ou máis nun encontro, acada un bonus ofensivo, que supón 1 punto máis para a clasificación desa liga.
## Ensaio de castigo
En tódolos códigos de rugby existe o ensaio de castigo. O árbitro pode conceder este tipo de marca cando estima que o equipo defensor está impedindo a anotación dun ensaio de xeito ilegal. Nese caso o árbitro considera que o equipo atacante tería acadado un ensaio de non terse producido a acción antideportiva do equipo defensor. O valor deste ensaio é o mesmo que se fose conseguido como froito da xogada.

## Véxase tamén
### Ligazóns externas
* Leyes del juego de rugby 
* Vídeo con ensaios da ITM Cup
Curtis Mayfield

**Curtis Lee Mayfield**, nado en Chicago (Illinois) o 3 de xuño de 1942 e finado en Roswell (Xeorxia) o 26 de decembro de 1999, foi un compositor, cantante e produtor de soul, R&B e funk estadounidense.

## Traxectoria
É coñecido polos seus himnos con The Impressions durante o Movemento polos Dereitos Civís dos anos 60, e por compoñer a banda sonora do filme blaxploitation *Super Fly*. Mayfield está considerado un dos pioneiros do funk e da conciencia política na música afroamericana. Tamén foi un multi-instrumentista que tocou a guitarra, baixo, piano, saxofón e batería. Mayfield gañou os premios Grammy Legend Award (en 1994) e Grammy Lifetime Achievement Award (en 1995), e foi introducido dúas veces no The Rock and Roll Hall of Fame, unha como membro de The Impressions en 1991 e outra como artista en solitario en 1999. Tamén entrou dúas veces no Grammy Hall of Fame.
Angel (canción de The Corrs)

"**Borrowed Heaven**" é un sinxelo da banda irlandesa de folk rock The Corrs sacado do seu álbum *Borrowed Heaven*. Foi lanzado ó mercado o 13 de setembro de 2004, acadando o posto #16 nas listas de vendas do Reino Unido.

## Pistas de reprodución 
# "Angel"
# "Goodbye (Acústico)
# "Angel" (Videoclip)
# "Angel" (Vídeo do concerto)
# "Angel" inspiration (2 minutos de entrevista)
Click (filme)

***Click*** é un filme estadounidense dirixido por Frank Coraci que se estreou no 2006.

## Sinopse 
Michael Newman (Adam Sandler), un arquitecto moi ocupado que trata de progresar e ter tempo para a súa muller Donna (Kate Beckinsale) e os seus dous fillos, adquire un mando a distancia que parece que non só lle permite controlar o seu televisor e o seu estéreo, senón, virtualmente, toda a súa vida. Axiña, Michael vólvese adicto a este poder, o que terá graves consecuencias no seu futuro.

## Personaxes 
* Adam Sandler como Michael Newman
* Kate Beckinsale como Donna Newman
* Christopher Walken como Morty
* David Hasselhoff como John Ammer
* Henry Winkler como Ted Newman
* Julie Kavner como Trudy Newman
* Sean Astin como Bill
* Jennifer Coolidge como Janine
* Sophie Monk como Stacey
* Joseph Castanon como Benjamin "Ben" Newman
* Tatum McCann como Samantha "Sam" Newman
* Jonah Hill como Ben con 17 anos
* Lorraine Nicholson como Samantha con 14 anos
* Jake Hoffman como Ben con 22-30 anos
* Katie Cassidy como Samantha con 27 anos
* Cameron Monaghan como Kevin O'Doyle
* Rachel Dratch como Alice / Alan
* Jana Kramer como Julie Newman
* Carolyn Hennesy como Kathy O'Doyle
* Sid Ganis como Dr. Bergman
* Emilio Cast como Michael con 10 anos
* Michelle Lombardo como Linda
* Elliot Cho como Ping Woo
* Nick Swardson como Empregado de *Bed Bath & Beyond*
* Rob Schneider como Príncipe Habeeboo
* James Earl Jones como Narrador

## Galardóns e nomeamentos 
* 2006: Nomeada ó Oscar: Mellor maquillaxe.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en BoxOfficeMojo
Adam Sandler

**Adam Richard Sandler**, nado o 9 de setembro de 1966 en Brooklyn, Nova York, é un actor, cómico, músico, guionista e produtor de cine estadounidense. Despois de converterse nun dos membros do elenco de *Saturday Night Live*, Sandler converteuse nunha estrela de Hollywood. É coñecido polos seus papeis cómicos, como os interpretados nos filmes *Billy Madison* (1995), *Happy Gilmore* (1996), *The Waterboy* (1998), *Big Daddy* (1999) e *Mr. Deeds* (2002), a través do cal se aventurou nun papel máis dramático. En 1999, fundou Happy Madison, unha produtora de cine e televisión que produciu numerosos filmes e a serie de televisión *Rules of Engagement* (2007).

## Filmografía 
### Televisión 
## Notas 
## Véxase tamén 
### Ligazóns externas 
* Páxina oficial 
*
Heart Like a Wheel/Old Town

"**Heart Like A Wheel**"/"**Old Town**" é un dobre sinxelo da banda irlandesa de folk rock The Corrs sacado do seu álbum *Home*. Foi lanzado ó mercado o 24 de outubro de 2005. "Heart Like a Wheel" é unha versión da canción homónima de Kate e Anna McGarrigle, e "Old Town" é unha versión da canción de Phil Lynott. Para o grupo, foi o sinxelo que peores marcas acadou no Reino Unido, mentres que en España tivo mellor acollida e logrou colocarse no posto #8.

## Pistas de reprodución 
# "Heart Like A Wheel"
# "Old Town"
Vertedoiro (homónimos)

O termo **vertedoiro** pode referirse a:

***Vertedoiro**, un recipiente ou pía para fregar a louza. 
***Vertedoiro**, lugar onde se verten cousas que non serven, coma o lixo etc.
***Vertedoiro**, parte da estrutura dun encoro hidráulico.
Pía da auga bieita

miniatura|Pía da auga bieita.

Na relixión católica denomínase **pía da auga bieita** a unha pía de pedra ou outro material situado na entrada das igrexas que contén auga bieita para se persignaren os fieis.

A orixe das pías de auga bieita remóntase aos primeiros tempos da Igrexa Católica considerándose como tales polos arqueólogos certos vasos e depósitos de mármore ou de barro cocido que se achan nas catacumbas. Porén a forma e posición das pías, tal como se atopan agora na entrada das igrexas, comezou no século XII xeralizándose a finais do século XIV.

Adoita tratarse dun cunco embutido no muro a xeito de canzorro ou ménsula, moitas veces con forma de cuncha. As máis das veces é unha gran valva verdadeira, outras veces faise de pedra, mármore ou nácara.

## Véxase tamén 
### Outros artigos 
* Pía
* Pía bautismal
Goodbye (canción de The Corrs)

"**Goodbye**" é un sinxelo da banda irlandesa de folk rock The Corrs sacado do seu álbum *Borrowed Heaven*. Foi lanzado ó mercado o 20 de novembro de 2006.

## Pistas de reprodución 
#"Goodbye (remix)" 3:45
#"Goodbye" 4:08
#"Goodbye (versión demo)" 3:38
#"Pebble in the Brook" 3:06